
Acatist de pocăință pentru iertarea păcatelor 





Icoana Domnului lisus Hristos Pantocrator de la theodorosart.com 


Acatist de pocainta pentru iertarea pacatelor - Arhidiacon Vlad Rosu: 
https://www.youtube.com/watch?v=A8PP510jX18 





i se ste 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 

sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 


poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

M-ai adus în viaţa aceasta din dragoste şi bunătate, spre a mă bucura de toate daru- 
rile Tale, pe care cu milostivire mi le-ai dat şi spre a urma legea Ta, dar eu neascul- 
tând, m-am aflat departe de Tine, pentru aceasta strig din adâncul sufletului: /arză- 
mă Doamne, Tatăl, Mântuitorul şi Mângâietorul meu! 


Icosul 1 

Mai rău decât fiul rătăcit am ajuns, risipind bogăţiile date de Tine, Părinte Ceresc 
în ţara fărădelegilor veacului acestuia şi văzându-mă depărtat de harul tău strig Ţic: 
lartă-mă Doamne, că drumul mântuirii am rătăcit; 

lartă-mă Doamne, că nici o poruncă a Ta nu am păzit; 

Iartă-mă Doamne, că în păcate de moarte am căzut mereu; 

lartă-mă Doamne, că toată viaţa am slujit celui rău; 

lartă-mă Doamne, că smochin neroditor am devenit; 

Iartă-mă Doamne, că învăţăturile Tale sfinte, nu am împlinit; 

Iartă-mă Doamne, că numai Tu, în mila Ta poţi să mă mântuieşti; 

lartă-mă Doamne, şi de zidirea Ta care te cheamă, să te milostiveşti; 
Iartă-mă Doamne, Tatăl, Mântuitorul şi Mângâietorul meu! 


Condacul al 2-lea 

Nu am voit să mă bucur de pacea şi iubirea Părintelui Ceresc, ci am căutat robia 
cea amară şi amăgitoare a celui viclean, dar Tu văzându-mă căzut, nu m-ai lepădat 
de la fața Ta, ci m-ai învăţat să alerg la scaunul spovedaniei spre a-mi restaura 
iarăşi sufletul pierdut pentru care îţi cânt: Aliluia! 


Icosul al 2-lea 

Ce voi face eu deznădăjduitul, ce răspuns voi da înaintea Ta, că timpul ce mi-ai dat 
spre a slujiui Ție, cu vrăjmaşii Tăi l-am petrecut, iar acum gol fiind de fapte bune te 
rog cu umilinţă: 

lartă-mă Doamne, că darurile tale fără de preţ, le-am risipit; 

lartă-mă Doamne, că în ţară străină a fărădelegii să plec, am dorit; 

lartă-mă Doamne, că talanţii pe care mi i-ai dat, i-am îngropat; 

lartă-mă Doamne, că de calea Ta, mult m-am depărtat; 

lartă-mă Doamne, că bogăţia ce-am primit spre mântuire, rău am cheltuit; 

lartă-mă Doamne, că am căzut şi vrăjmaşul jalnic m-a robit; 

lartă-mă Doamne, că strig către Tine mereu; 

Iartă-mă Doamne, că Tu eşti Ziditorul meu; 

Iartă-mă Doamne, Tatăl, Mântuitorul şi Mângâietorul meu! 


Condacul al 3-lea 

Dulci par tentaţiile lumii acesteia dar lasă un gust amar, conştiinţa încărcată şi 
inima plină de durere şi remuşcare pentru păcatele făcute. Dar Tatăl Ceresc ne pri- 
meşte ca un Părinte iubitor dacă îi mărturisim păcatul, de aceea îi strigăm: Aliluia! 


Icosul al 3-lea 

Fiul cel risipitor şi-a venit în fire văzând viaţa grea în sărăcie, dorind să se sature 
măcar din mâncarea porcilor, asemeni şi eu fiind sărac de fapte bune şi căzând sub 
greutatea necazurilor şi ispitelor te rog din inimă: 

lartă-mă Doamne, că timpul vieţii cu vrăjmaşii Tăi l-am petrecut; 

lartă-mă Doamne, că rugăciune cu trăire către Tine n-am făcut; 

Iartă-mă Doamne, că sunt plin de greu şi mult păcat; 

lartă-mă Doamne, că rău căzând, din fărădelegi nu m-am ridicat; 

lartă-mă Doamne, că de nu mă vei ajuta sunt un om pierdut; 

lartă-mă Doamne şi nu mă lăsa pe mine cel atâta de căzut; 

lartă-mă Doamne, că timpul mântuirii ce mi-ai dat am risipit; 

Iartă-mă Doamne, candela sufletului mi s-a stins şi în păcat am adormit; 

Iartă-mă Doamne, Tatăl, Mântuitorul şi Mângâietorul meu! 


Condacul al 4-lea 

Amintindu-mi de timpul petrecut departe de Tine Doamne, căutând petrecerea unei 
vieţi în duhul lumii şi al plăcerilor pierzătoare, mă căiesc şi nădăjduind în mila Ta îţi 
cânt: Aliluia! 


Icosul al 4-lea 

Nu sunt vrednic să cer milă pentru păcatele mele, fiindcă de bună voie am greşit 
călcând porunca dragostei creştine, a iubirii de Dumnezeul meu şi de aproapele, 
dar îndrăznind către Tine te rog: 

lartă-mă Doamne, Tu care m-ai adus pe pământ spre a-ţi sluji; 

lartă-mă Doamne, Tu care mi-ai dat multe daruri spre a mă mântui; 

Iartă-mă Doamne, Tu care spre biserica Ta mi-ai insuflat chemare; 

Iartă-mă Doamne, Tu care mi-ai dat credinţă, nădejde şi răbdare; 

lartă-mă Doamne, Tu mi-ai ascultat de multe ori, smerita rugăciune; 

Iartă-mă Doamne, Tu mi-ai purtat de grijă, să pot trăi în astă lume; 

Iartă-mă Doamne, Tu care mă iubeşti, mă ajuţi şi mă primeşti; 

lartă-mă Doamne, Tu care din Potirul sfânt cu prea curatu-Ţi trup mă Împărtăşeşti; 
Iartă-mă Doamne, Tatăl, Mântuitorul şi Mângâietorul meu! 


Condacul al 5-lea 

Mi-ai descoperit cu dragoste învățăturile Tale, mi-ai scos în cale din purtarea Ta de 
grijă, oameni drepți, preoţi învăţători şi povăţuitori, care să mă călăuzescă pe 
drumul drept al mântuirii pentru care îţi cânt: Aliluia! 


Icosul al 5-lea 

Am auzit învăţăturile tale şi am pus hotărâre să fac voia Ta, dar grijile veacului, 
nestatornicia, lhpsa rugăciunii, gândurile rele, m-au depărtat de la calea cea sfântă 
şi mi-au tăiat aripile sufleteşti, iar eu văzând neputinţa mea te chem şi îţi zic: 
lartă-mă Doamne, Tu care libertate din bunătatea Ta, mi-ai dat; 

lartă-mă Doamne, Tu care mă aştepţi să mă ridic din greu păcat; 

lartă-mă Doamne, Tu cel Milostiv, nu ai pe nimeni de pierdut; 

lartă-mă Doamne, Tu care vrei ca tot sufletul să fie salvat şi renăscut; 

lartă-mă Doamne, Tu pe toţi doreşti ca să îi duci în Împărăţia cea Cerească; 
lartă-mă Doamne, Tu care vrei ca tot sufletul să se mântuiască; 

lartă-mă Doamne, Tu care porţi pe umeri crucea lumii întregi; 

lartă-mă Doamne, Tu care mi-ai spălat cu al Tău sânge, mulțimi de fărdelegi; 
Iartă-mă Doamne, Tatăl, Mântuitorul şi Mângâietorul meu! 


Ar de dr dr Ar de dr Ar de e dr de de dr Ac de dr Ar de dr dr A A dr 


Xp XP XP IP 3 Ie A e E 30 IE 3 2 2 2 E E 30 30 30 3 De DE DP E IE IE E IE XX 


Die De de De Ar De De De De De Dr Dr Dr De De De de De Dr Dr de de de dr dr d 


Xp XP XP IP 3 IP E 2 e 30 E 3 2 2 2 2 E 30 30 IE IE 2 E 2 E E XX 


Condacul al 6-lea 

Mi-ai dat libertate Stăpâne, să aleg singur calea pe care să merg, mi-ai descoperit 
că există o altă lume şi o viaţă veşnică, unde vor merge sufletele după moarte, mi- 
ai arătat drumul spre Împărăţia Ta şi mijloacele spre a o cuceri, de aceea îţi cânt: 
Aliluia! 


Icosul al 6-lea 

Câtă răbdare ai avut cu mine lisuse Doamne, să mă aştepţi să mă întorc la Tine din 
viaţa de păcat, Tu Cel ce ţi-ai vărsat scumpul Tău sânge pentru mine, Tu cel ce ai 
suferit chinuri cumplite, m-ai ridicat, dar eu alunecând iarăşi am căzut şi văzându- 
mi starea păcătoasă strig către Tine: 

Iartă-mă Doamne, că am greşit atât de mult; 

lartă-mă Doamne, că Te-am supărat şi Te-am pierdut; 

Iartă-mă Doamne, că fără Tine eu nu pot trăi; 

Iartă-mă Doamne şi te rog, cu inimă Smerită, nu mă părăsi; 

lartă-mă Doamne şi nu mă lăsa când îmi este greu; 

Iartă-mă Doamne şi te rog fii cu mine, în viaţa mea mereu; 

Iartă-mă Doamne şi ai milă, că Tu ştii neputinţa mea; 

Iartă-mă Doamne, că Tu vezi cât de slabă şi nestatornică îmi este firea; 

Iartă-mă Doamne, Tatăl, Mântuitorul şi Mângâietorul meu! 


Condacul al 7-lea 

Cine se poate mântui? au întrebat atunci pe Domnul lisus, văzând cât de greu se 
poate lăsa omul de păcat şi de bunătăţile acestei lumi deşarte şi trecătoare, spre a 
câştiga viaţa veşnică, iar Tu ai răspuns că tot ce e cu neputinţă la oameni e cu pu- 
tinţă la Dumnezeu, pentru care îţi cântăm ţie: Aliluia! 


Icosul al 7-lea 

Dacă nu ar fi milostivirea Ta şi nespusa iubire de oameni, nu aş avea nădejde de 
mântuire pentru multele mele păcate, pentru nepăsarea de cele sufleteşti, pentru 
lipsa de iubire, de râvnă la rugăciune şi fapte bune, pentru nepăzirea poruncilor 
Tale, dar îndrăznind strig cu suflet umilit: 

Iartă-mă Doamne, că pe fratele meu spre fapte bune, nu am îndemnat; 

lartă-mă Doamne, că porunca dragostei creştine, n-am lucrat; 

lartă-mă Doamne, că doar voia mea fac mereu; 

lartă-mă Doamne, că nu port grijă de sufletul meu; 

lartă-mă Doamne, că în deşertăciunea lumii greu m-am încâlcit,; 

lartă-mă Doamne, că ei slujesc şi nu Ție, Domnul meu cel Sfânt; 

lartă-mă Doamne şi paşii mei spre mântuire îi conduce; 

lartă-mă Doamne şi-mi dă rugăciune curată, de care cel rău fuge; 

Iartă-mă Doamne, Tatăl, Mântuitorul şi Mângâietorul meu! 


Condacul al 8-lea 

Amăgitoare sunt dulcegăriile lumii, iar vrăjmaşul neamului omenesc îşi întinde 
cursele şi râgneşte ca un leu căutând pe cine să înghită, dar Tu ştiind slăbiciunea 
noastră ne aperi şi ne păzeşti cu puterea Ta, scăpându-ne de vicleşugul celui rău, de 
aceea îți aducem cântare: Aliluia! 


Icosul al 8-lea 

Alături de preotul duhovnic, la scaunul Sfintei spovedanii stai Tu, lubitorule de 
oameni ascultând mărturisirea mea, iar eu cel ruşinat de păcatele pe care fără ruşine 
le-am făcut, în ascuns şi la arătare cu smerenie grăiesc aşa : 

lartă-mă Doamne, că în mândrie şi slavă deşartă am căzut mereu; 

lartă-mă Doamne, că rău m-am mâniat şi am urât pe fratele meu; 

lartă-mă Doamne, că m-am lenevit să fac fapte bune si rugăciune; 

lartă-mă Doamne, că gândurile mele sunt de pofte păcătoase pline; 

lartă-mă Doamne, că m-am lăcomit la tot ce este rău; 

lartă-mă Doamne, că am invidiat, judecat şi osândit pe cei din jurul meu; 

lartă-mă Doamne, că din zgârcenie, pe cel în nevoie nu am ajutat; 

lartă-mă Doamne, că de Tine, Împăratul Slavei nu am ascultat; 

Iartă-mă Doamne, Tatăl, Mântuitorul şi Mângâietorul meu! 


Condacul al 9-lea 

Nu avem aici cetate stătătoare, dar noi suntem prinşi în grijile deşarte de parcă am 
stăpâni lumea. Uităm că suntem trecători, uităm că viaţa noastră e umbră şi vis, iar 
fiecare clipă care trece ne apropie de mormânt. Să ne trezim din amara înşelăciune 
şi mulțumind Domnului pentru grija ce ne-o poartă să îi cântăm: Aliluia! 


Icosul al 9-lea 

Mă cred smerit, dar cea mai mică vorbă mă umple de mânie şi de ură pentru aproa- 
pele, nu rabd ispita şi cârtesc mereu la cea mai uşoară supărare, clevetesc, judec şi 
osândesc depărtându-mă de harul Tău şi astfel ajung să rătăcesc în noaptea întu- 
necată a fărădelegii, departe de Lumina lumii, dar Tu Doamne, ai milă şi ieşi în în- 
tâmpinarea mea, că îţi strig: 

lartă-mă Doamne şi mă primeşte ca pe fiul rătăcit, 

lartă-mă Doamne, că de conştiinţa mea sunt osândit; 

lartă-mă Doamne şi ca lui Petru îmi dă mâna şi nu mă lăsa; 

lartă-mă Doamne şi mă ridică din valurile vieţii, după mare mila Ta; 

Iartă-mă Doamne, că Tu eşti Creatorul, Domnul şi Stăpânul meu; 

Iartă-mă Doamne, că fără Tine, drumul vieţii mi se pare greu; 

Tartă-mă Doamne şi îmi dă în toată vremea înger tare, păzitor; 
lartă-mă Doamne şi nepregătit pentru veşnicie, nu mă lăsa să mor; 
Iartă-mă Doamne, Tatăl, Mântuitorul şi Mângâietorul meu! 


Condacul al 10-lea 

Văzând prin veacuri cum pronia Ta divină, lucrează minunat pentru salvarea 
neamului omenesc, căci ai trimis lumii oameni aleşi, plini de Duh Sfânt care să 
povăţuiască oamenii la pocăință şi să îi înveţe tainele mântuirii, îţi cântăm din ini- 
mă: Aliluia! 


Icosul al 10-lea 

Mi-ai binecuvântat anii vieţii spre a face fapte vrednice de a moşteni Împărăţia Ta, 
ai venit în lume, din rob să mă faci stăpân, ai suferit chinuri şi moarte ca să îmi 
sfințeşti sufletul şi trupul, dar eu nebunul, m-am robit de bună voie stăpânitorului 
întunecat al lumii, făcând voia lui, de aceea cu sufletul chinuit de amărăciunea 
greşalelor mele, îţi grăiesc aşa: 

lartă-mă Doamne, că mai mult ca desfrânata am greşit, 

lartă-mă Doamne, că mai rău ca vameşul, viaţa mea am vămuit; 

lartă-mă Doamne, că ie, Stăpânul şi Izbăvitorul meu nu am urmat; 

Iartă-mă Doamne, că lucrând cu sârg păcatul, mereu te-am supărat; 

lartă-mă Doamne şi la înfricoşătoarea judecată, pe mine nu mă lepăda; 

lartă-mă Doamne şi te rog în focul cel nestins nu mă lăsa; 

lartă-mă Doamne, că în păcat am fost născut şi păcate mereu fac; 

lartă-mă Doamne, că haina albă a Sfântului Botez, prin păcat am întinat; 

Iartă-mă Doamne, Tatăl, Mântuitorul şi Mângâietorul meu! 


Condacul al 11-lea 

Mulţi au căpătat mântuirea prin mila Ta, căci Tu fiind bun ai primit şi pe cei din al 
unsprezecelea ceas în slava Ta cerească, Tu mântuieşti după măsura dragostei Tale, 
căci te uiţi la inima omului și vezi dorirea lui. De aceea aducându-ţi mulțumire 
pentru nemăsurata Ta iubire, îţi cântăm cu dragoste: Aliluia! 


Icosul al 11-lea 

Am greşit mai mult decât toată zidirea, zilele vieţii mele s-au scurs în păcat, faptele 
mele sunt înaintea Ta ca o cârpă lepădată iar eu lhpsit de virtuţiile creştineşti, nici 
ochii nu mai îndrăznesc să îi ridic spre cer, ci suspinând ca vameşul grăiesc: 
Iartă-mă Doamne, te rog , o Ziditorul meu; 

lartă-mă Doamne, că vreau să mă întorc, ca fiul rătăcit la Tatăl său; 

lartă-mă Doamne şi mă primeşte la Tine ca pe un slujitor; 

lartă-mă Doamne, că având suflet umilit te chem mereu cu dor; 

Iartă-mă Doamne şi ca un rob nevrednic, aş vrea măcar să fiu primit; 
lartă-mă Doamne şi mă ajută să îţi slujesc mereu, până la sfârşit; 
lartă-mă Doamne, că Tu pe toate de vrei să faci, le poţi; 

Iartă-mă Doamne şi ne mântuieşte cu mare mila Ta, pe toți; 
Iartă-mă Doamne, Tatăl, Mântuitorul şi Mângâietorul meu! 


Condacul al 12-lea 

Pe cel ce vine la mine nu îl voi scoate afară, aşa le-ai spus celor de atunci şi cu- 
vintele Tale au rămas pentru veacuri, ca mângâiere în nevoile şi întristările noastre 
de tot felul, aducând nădejde de mântuire, pentru care îţi cântăm: Aliluia! 


Icosul al 12-lea 

Păcatele mele au covârşit capul meu şi ca o sarcină grea apasă peste mine, aşa 
spunea psalmistul, iar eu simțind povara păcatelor care mă împiedică să urc pe 
calea mântuirii, strig către Domnul aşa: 

Iartă-mă Doamne, te rog, te chem plângând Stăpânul meu; 

lartă-mă Doamne, că nu sunt vrednic, să mai fiu iarăşi fiul Tău; 

Iartă-mă Doamne şi îmi mântuieşte sufletul cu mare mila Ta; 

lartă-mă Doamne şi te rog primeşte pocăinţa mea; 

lartă-mă Doamne şi de fericirea Raiului pe mine,Tu mă fă părtaş; 

lartă-mă Doamne şi în iadul cel înfricoşător să nu mă laşi; 

lartă-mă Doamne şi pe mine cel plin de păcate, nu te mânia; 

lartă-mă Doamne şi-mi dă răspuns bun, când mă vei judeca; 

Iartă-mă Doamne, Tatăl, Mântuitorul şi Mângâietorul meu! 


Condacul al 13-lea (de trei ori) 

Doamne, care ai primit pocăința vameşului şi femeii păcătoase I-ai dăruit iertare, 
care ai făgăduit tâlharului de pe cruce că va fi cu Tine în Rai, care ai primit 
pocăinţa atâtor păcătoşi din toate timpurile, ascultă-mă şi pe mine care am păcătuit 
mai mult decât toată zidirea, cu ştiinţă şi cu neştiinţă, în timpul nopţii şi a zilei şi 
mă iartă după mare mila Ta şi mă primeşte între oile cuvântătoare ale turmei Tale, 
împărtăşindu-mă încă de pe pământ cu preacinstitele Tale Taine, iar la sfârşitul 
vieţii mă du în Împărăţia Ta, ca împreună cu îngerii şi cu toţi sfinţii să îţi aduc 
neîncetat cântare: Aliluia! 


Iarăşi se zice: 
Icosul 1 


Mai rău decât fiul rătăcit am ajuns, risipind bogăţiile date de Tine, Părinte Ceresc 
în ţara fărădelegilor veacului acestuia şi văzându-mă depărtat de harul tău strig Ţic: 

lartă-mă Doamne, că drumul mântuirii am rătăcit; 

lartă-mă Doamne, că nici o poruncă a Ta nu am păzit; 

lartă-mă Doamne, că în păcate de moarte am căzut mereu; 

lartă-mă Doamne, că toată viaţa am slujit celui rău; 

lartă-mă Doamne, că smochin neroditor am devenit; 

lartă-mă Doamne, că învăţăturile Tale sfinte, nu am împlinit; 
Iartă-mă Doamne, că numai Tu, în mila Ta poți să mă mântuieşti; 
lartă-mă Doamne, şi de zidirea Ta care te cheamă, să te milostiveşti; 
Iartă-mă Doamne, Tatăl, Mântuitorul şi Mângâietorul meu! 


Condacul 1 

M-ai adus în viaţa aceasta din dragoste şi bunătate, spre a mă bucura de toate daru- 
rile Tale, pe care cu milostivire mi le-ai dat şi spre a urma legea Ta, dar eu neascul- 
tând, m-am aflat departe de Tine, pentru aceasta strig din adâncul sufletului: /arză- 
mă Doamne, Tatăl, Mântuitorul şi Mângâietorul meu! 


Apoi se zice această: 
Rugăciune 


Doamne şi Stăpânul vieţii mele, îmi recunosc şi îmi mărturisesc păcatele mele pe 
care le-am făcut în toată vremea şi în tot locul. Am greşit umblând după voile 
păcătoase ale trupului, Te-am mâniat, Te-am scârbit şi Te-am întristat. 


Mi-ai întins cu bunătatea Ta de multe ori Sfântul Trup şi scump Sângele Tău, 
voind să Te uneşti cu mine, dar eu robindu-mă iarăşi de păcat, am căzut. Nădăj- 
duiesc în mila şi bunătatea Ta, care primeşte pe tot sufletul cel necăţit şi întristat. 
Căci Tu ai spus prin glasul proorocului David, că inima înfrântă şi smerită Dumne- 
zeu nu 0 va urgisi. Adevărate sunt cuvintele Tale, că nu ai depărtat pe cei ce au 
venit la Tine cu umilință. 


De aceea gândindu-mă la înfricoşata Ta judecată şi văzându-mă lipsit de fapte 
bune şi fără răspuns, îmi plec genunchii rugându-te să mă ierți, să mă primeşti, să 
nu îmi spui că nu mă cunoşti pe mine, căci amar va fi mie depărtându-mă pentru 
veşnicie de faţa Ta, cea plină de strălucire şi mergînd în întunericul cel mai de Jos. 
Ci dă-mi putere, înţelepciune, credinţă, nădejde şi dragoste, împreună cu toate vir- 
tuţiile creştineşti, întăreşte-mă şi mă scapă de boli, necazuri, încercări şi vrăjmaşi, 
iar pentru rugăciunile prea curatei Maicii tale, a Sfinților îngeri şi ale tuturor Sfin- 
ților, mîntuieşte-mă de veşnica osândă şi mă fă părtaş Impărăţiei Tale, ca acolo în 
veşnicie, să văd şi să mă bucur de slava Ta. Amin. 

